माजुलियाव दुखुनांथाव नाव नि जाब्र’बथाय। माजुलियाव नाव गोदोनानै गोबां दावबायारिफोरनि जिउ खहा जानायजों लोगोसे गोबां दावबायारिफोरा गोदोनानै थानायनि सन्देह, जाथाय आ मैया बेलासि सम नि 3.30 सो आव जादोंमोन। नाव नि मुङा मा कमला, मखनो गोनांदि, फारसे बिथिंनिफ्राय बे नावआ फारसे बिथिंनि रुगुंसिम थांबाय थानाय समावनो बे जाथाया जानानै थाङो। मा कमला आऱो त्रिपकाई मुंनि गंनै नाव आ सौग्रावलायनायावनो जायो. मोन्थिनो मोननाय बादिब्ला, गंसे नाव आ सा 100 नि बारा दावबायारिफोरखौ लानानै मैया सानजौफु समाव माजुलिनि बुरलुंबुथुर दैमानि साजों होन्थिदोंमोन।  सा 100 दावबायारिफोरनि गेजेरावनो आइजोफोरखौ लाफानानै गथ’ गथायफोरबो दङोमोन आरो गं 25 निफ्राय 30 सो मथर साइकेलबो दङोमोन। बे समाव मोन्थिनो हानाय बादिब्ला, एनडिआरएफ रैखाथि बिफाना जाथायसालियाव सौहैना बोखांनाय हाबाफारि लागासिनो। आसामनि गिबि मन्थ्रि हिमन्त आरो हान्थामेला बिफाननि मन्थ्रि चन्द्रमोहन पातवारि बिथाङा दुखु मोननाय फोरमायनायजों लोगोसे सा 3 सोरखारि मावथि खौ सासपेन्द खालामो, मुंफोरा बिक्रमादित्य चौधुरि, मुकुत गगै आरो रातुल तामुलि, गासैबो ईन्जिनियार। बे जाथाय आव सासे परिनिता दास मुंनि सासे बिबुंसारगिरि नि जिउ गोमादों, गरमुर कलेज आव मावोमोन। सा 4 सुबुंफोर गोमाना थानायनि खौरां, बेयाव बिक्रमजित मुंनि देहाफाहामगिरि बो दं। प्रसासन नि आखायाव रावबो दावबायारि नि जेबो थं गैया, मानोना रावबो दावबायारि नो नो टिकेट होनाय जाया, बेखायनो सोरबा गोमाना दंब्ला माजुलि प्रसासन आ खौरां हरनो मोननै टलफ्रि नम्बर होदों—1077 आरो 7635961522